Вакзальная (станцыя метро, Кіеў)

**Вакзальная** (, ) — станцыя Кіеўскага метрапалітэна, размешчаная на Святошынска-Броварскай лініі паміж станцыямі «Політэхнічны інстытут» і «Універсітэт».

З’яўляецца адной з самых загружаных сярод станцый кіеўскага метро.

## Гісторыя 
Адкрыта 6 лістапада 1960 года ў складзе першай чаргі будаўніцтва. Станцыя названая ад Цэнтральнага і прыгараднага вакзалаў чыгуначнай станцыі Кіеў-Пасажырскі.

З 1986 года станцыя мае статус «помнік архітэктуры мясцовага значэння».

## Апісанне 
Паблізу знаходзіцца станцыя хуткаснага трамвая «Старавакзальная».

Станцыя глыбокага залажэння. Мае тры падземныя залы — сярэднюю і дзве залы з пасадачнымі платформамі. Залы станцыі злучаныя паміж сабой шэрагам праходаў-парталаў, якія чаргуюцца з пілонамі. Наземны вестыбюль злучаны са станцыяй эскалатарам.

## Знешні выгляд 
У афармленні падземнага вестыбюля выкарыстоўваецца кантраст белых сцен і пілонаў з дэкаратыўнымі бронзавымі чаканнымі медальёнамі (дыяметрам да 2 м), на якіх намаляваныя падзеі з гісторыі Украіны. Тарэц залы да 1992 года быў упрыгожаны гербам УССР.

## Перспектывы развіцця 
У перспектыве станцыя «Вакзальная» стане часткай перасадачнага вузла з Падольска-Вігураўскай лініяй.

Пачынаючы з сярэдзіны 1960-х гадоў плануецца збудаванне другога выхаду са станцыі. Пачатак яго будаўніцтва ўвесь час адкладаецца. Арыенціровачны тэрмін будаўніцтва — прыкладна 1,5 года.

## Фотаздымкі 

Vokzalna metro station Kiev 2010 02.jpg|Цэнтральная зала, від на эскалатары
Vokzalna metro station Kiev 2010 05.jpg|Дэкаратыўная рашотка ў тарцы цэнтральнай залы
Vokzalna metro station Kiev 2010 04.jpg|Праход паміж пілонамі

Vokzalna metro station Kiev 2010 03.jpg|Пасадачная платформа
Vokzalna metro station Kiev 2010 06.jpg|Назва станцыі на шляхавай сцяне
Vokzalna metro station Kiev 2010 08.jpg|Святлафор у канцы платформы па першым шляху

Vokzalna metro station Kiev 2010 09.jpg|Дзверцы на шляхавай сцяне
Vokzalna metro station Kiev 2011 01.jpg|Свяцільні ў касавай зале
Vokzalna metro station in Kyiv.jpg|Наземны вестыбюль

Vokzalna metro station Kiev 01 left.jpg|Медальён «Старажытнарускія віцязі»
Vokzalna metro station Kiev 01 right.jpg|Медальён «Пераяслаўская рада»
Vokzalna metro station Kiev 02 left.jpg|Медальён «Сялянскае паўстанне»
Vokzalna metro station Kiev 02 right.jpg|Медальён «За ўладу Саветаў!»
Vokzalna metro station Kiev 03 left.jpg|Медальён «Уз'яднанне ўкраінскіх зямель, 1939 год»
Vokzalna metro station Kiev 03 right.jpg|Медальён «Вялікая Айчынная вайна»
Vokzalna metro station Kiev 04 left.jpg|Медальён «Дружба народаў»
Vokzalna metro station Kiev 04 right.jpg|Медальён «У сям'і вольнай, новай»
Vokzalna metro station Kiev 2010 07.jpg|Медальён-рашотка на сцяне бакавой залы

## Рэжым працы 
Адкрыццё — 5:45, закрыццё — 0:16.

**Адпраўленне першага цягніка ў накірунку:**
* ст. «Лясная» — 5:53
* ст. «Акадэмгарадок» — 5:57

**Адпраўленне апошняга цягніка ў накірунку:**
* ст. «Лясная» — 0:22
* ст. «Акадэмгарадок» — 0:26

## Крыніцы 
## Спасылкі 
* Звесткі на афіцыйным сайце Кіеўскага метрапалітэна
* Станцыя «Вакзальная» на сайце «Свет метро»
* Старонка станцыі Вакзальная ў онлайн-музеі Кіеўскага метрапалітэна 
* Старонка станцыі на неафіцыйным сайце Кіеўскага метрапалітэна 

Катэгорыя:Станцыі Кіеўскага метрапалітэна